
Text rozhodnutia
Súd: Krajský súd Bratislava Spisová značka: 3Sp/47/2011 Identifikačné číslo súdneho spisu: 1011201654 Dátum vydania rozhodnutia: 10. 01. 2012 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2012:1011201654.1 Uznesenie Krajský súd v Bratislave v právnej veci navrhovateľa: K. C., bytom A. X, C., proti odporkyni: Správa katastra Malacky, Záhorácka 2942/116, Malacky, za účasti: U. K., bytom D. XX, F., o preskúmanie zákonnosti rozhodnutia odporkyne zo dňa 21. júla 2011, č.: N.-XXXX/XX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Podaným odvolaním sa navrhovateľ domáhal postupom podľa tretej hlavy piatej časti O.s.p. preskúmania zákonnosti rozhodnutia odporkyne zo dňa 21. júla 2011, č.: N.-XXXX/XX, ktorým týmto rozhodnutím odporkyňa návrh na vklad vlastníckeho práva do katastra nehnuteľností podľa § 31 ods. 3 katastrálneho zákon zamietla. Ďalším podaním doručeným súdu dňa 14.12.2011 navrhovateľ ešte pred konaním o veci samej zobral svoje odvolanie v celom rozsahu späť a žiadal konanie zastaviť. Podľa § 250d ods.3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods.2). Odvolanie proti uzneseniu je prípustné. Vzhľadom na účinné späťvzatie opravného prostriedku navrhovateľom, súd konanie vo veci podľa § 250d ods.3 O.s.p. zastavil. O náhrade trov konania bolo rozhodnuté podľa § 146 ods. 1 písm. c/ O.s.p. v spojitosti s § 246c O.s.p. tak, že žiadnemu z účastníkov súd ich náhradu nepriznal, keď konanie bolo zastavené. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

